Κώνστας

Ο Κώνστας Α΄. λατιν.: Flavius Julius Constans Augustus (περ. 320 - 18 Ιανουαρίου 350)Constans I Roman-emperors ήταν Ρωμαίος Αυτοκράτορας από το 337 έως το 350. Νίκησε τον αδελφό του, Κωνσταντίνο Β΄ το 340, αλλά η οργή στον στρατό -για την προσωπική του ζωή και την ευνοιοκρατία προς τους βάρβαρους σωματοφύλακές του- οδήγησαν τον στρατηγό Μαγνέντιο να εξεγερθεί, με αποτέλεσμα τη δολοφονία του το 350.

 Σταδιοδρομία 
Ο Κώνστας Α΄ ήταν ο τρίτος και μικρότερος γιος του Κωνσταντίνου Α΄ του Μεγάλου και της δεύτερης συζύγου του, ΦαύσταςDiMaio, Constans I (337–350 A.D.). Εκπαιδεύτηκε στα ανάκτορα τού πατέρα του στην Κωνσταντινούπολη υπό την κηδεμονία του ποιητή Αιμίλιου Μάγνου Αρβόριου. 

Στις 25 Δεκεμβρίου του 333, ο Κωνσταντίνος Α΄ τού απένειμε τον τίτλο τού Καίσαρα στην Κωνσταντινούπολη. Πριν το 337, ο Κώνστας αρραβωνιάστηκε την Ολυμπιάδα, κόρη του Πραιτωριανού Αβλάβιου, αλλά ο γάμος τους δεν πραγματοποιήθηκε ποτέ. Μετά το τέλος του Κωνσταντίνου Α΄ το 337, ο Κώνστας μοιράστηκε την αυτοκρατορία με τους αδελφούς του Κωνσταντίνο Β΄ και Κωνστάντιο Β΄Eutropius, 10:9, αφού πρώτα εκκαθάρισαν όλους τους συγγενείς τού πατέρα τους που θα μπορούσαν να αξιώσουν τον θρόνοVictor, 41:20. Ο στρατός τούς ανακήρυξε Αυγούστους στις 9 Σεπτεμβρίου του 337. Σχεδόν ταυτόχρονα, ο Κώνστας αναγκάστηκε να εκστρατεύσει ενάντια στους Σαρμάτες που είχαν εισβάλει στη Ρωμαϊκή επικράτεια, τελικά νικώντας τους κατά κράτος.


Αρχικά, ο Κώνστας ήταν υπό την κηδεμονία του Κωνσταντίνου Β΄, και η συμφωνία μεταξύ των αδελφών προέβλεπε ότι θα κυβερνούσε τις επαρχίες της Ιταλίας και της ΑφρικήςCanduci, σελ. 130. Ο Κώνστας δεν ήταν ευτυχής με αυτόν το διακανονισμό, και έτσι, το 338, οι τρεις τους συναντήθηκαν στο Βιμινάκιο για να σχεδιάσουν τα σύνορα εκ νέου. Ο Κώνστας κατάφερε να αποσπάσει τις επαρχίες Θράκης και Ιλλυρίας που στην αρχή ανήκαν στον Δαλμάτιο, σύμφωνα με τη διαθήκη του Κωνσταντίνου Α΄. Ο Κωνσταντίνος Β΄ σύντομα άρχισε να παραπονιέται πως το μερίδιό του ήταν μικρότερο του οφειλόμενου, δεδομένης τής θέσης του ως πρεσβύτερου των άλλων δύοGibbon, Ch. 18. Ενοχλημένος με την επιπλέον προσθήκη της Μακεδονίας στο βασίλειο του Κώνστα μετά το τέλος τού Δαλμάτιου, ο Κωνσταντίνος Β΄ απαίτησε από τον αδελφό του την παραχώρηση σε αυτόν της επαρχίας της Αφρικής, κάτι που ο Κώνστας δέχτηκε για χάρη της ειρήνηςVictor, 41:21. Παρ´όλα αυτά, η διαμάχη συνεχίστηκε με αφορμή τη δικαιοδοσία επί της Καρχηδόνας Zosimus, 2:41-42, αλλά και το γεγονός τής ενηλικίωσης του Κώνστα, καθώς ο Κωνσταντίνος Β΄ αρνήθηκε να αποχωριστεί την κηδεμονία του Κώνστα. Στο τέλος, ο Κωνσταντίνος Β΄ αποφάσισε να εισβάλει στην Ιταλία και ο Κώνστας (που βρισκόταν στη Δακία) απέστειλε στρατεύματα, για να τον αντιμετωπίσουν. Ο Κωνσταντίνος Β΄ σκοτώθηκε έπειτα από μία ενέδρα στη Ακυληία, και έτσι ο Κώνστας κληρονόμησε τις επαρχίες τού αδελφού του στην Ισπανία, τη Βρετανία και τη Γαλατία .

Σύμφωνα με τις πηγές μας, ο Κώνστας ξεκίνησε τη βασιλεία του δυναμικά. Τα έτη 341-342 οδήγησε επιτυχώς τα στρατεύματά του ενάντια των Φράγκων και στις αρχές του 343 επισκέφτηκε τη Βρετανία. Ο συγγραφέας Ιούλιος Φίρμικος Ματήρνος που μας μεταφέρει την πληροφορία, δεν εξηγεί τους λόγους τού ταξιδιού του, αλλά το γεγονός ότι ο Κώνστας διέσχισε τα στενά τους επικίνδυνους μήνες του χειμώνα δείχνει, πως ο Αυτοκράτορας μάλλον αντέδρασε σε στρατιωτικές προκλήσεις των Πικτών ή των Σκώτων.

Στα θρησκευτικά ζητήματα, ο Κώνστας υπήρξε ανεκτικός με τον Ιουδαϊσμό, αλλά δημοσίευσε νόμους που απαγόρευαν τις θυσίες των απανταχού Εθνικών. Κατεδίωξε τους Δονατιστές στην Αφρική, και υποστήριξε το «Σύμβολο της Πίστεως» που εδραιώθηκε στην Α΄ Οικουμενική Σύνοδο της Νίκαιας, αντιστεκόμενος στον Αρειανισμό που είχε ενστερνιστεί ο αδελφός του Κωνστάντιος Β΄. Για να ξεκαθαρίσει την αντιπαράθεση με τον Αρειανισμό, ο Κώνστας συγκάλεσε, το 343, την τοπική Σύνοδο της ΣαρδικήςSmith, Dictionary of Greek and Roman geography (1854)Socrates Scholasticus, Church History, book 2, chapter 20. (σημερινή Σόφια της Βουλγαρίας), η οποία όμως απέτυχε παταγωδώςCatholic Encyclopedia, 1930, Patrick J. Healy, Sardica. Ως αποτέλεσμα, το 346, οι δυο εναπομείναντες συναυτοκράτορες βρίσκονταν σε σχεδόν μόνιμη σύγκρουσηCanduci, σελ. 131, την οποία συμβίβασαν με τον να επιτρέψουν ο καθένας τη δική του θρησκευτική ερμηνεία εντός της επικράτειάς του.

 Το τέλος 
Στα τελευταία χρόνια της διακυβέρνησής του, ο Κώνστας απέκτησε τη φήμη σκληρού και κακού κυβερνήτηZosimus, 2:42. Οι λεγεώνες έχασαν την εμπιστοσύνη τους στο πρόσωπό του, καθώς ο Κώνστας στηριζόταν στους απόλυτα έμπιστούς του, και προτιμούσε σωματοφύλακες που αυτοί δεν αποδέχονταν. Το 350 ο στρατηγός Μαγνέντιος ανακηρύχθηκε "αυτοκράτορας" από τη στρατιά του Ρήνου και αργότερα από τις δυτικές επαρχίες της ΑυτοκρατορίαςEutropius, 10:9:4. Ο Κώνστας πληροφορήθηκε τα νέα από κάποια κοντινή περιοχή, στην οποία αναπαυόταν. Καθώς δεν διέθετε ιδιαίτερες δυνάμεις που θα μπορούσαν να του συμπαρασταθούν εκτός τού στενού οικογενειακού του περιβάλλοντος, αναγκάστηκε να διαφύγει για να σώσει τη ζωή του. Στον δρόμο του προς την Ιταλία ή την Ισπανία προσπάθησε να βρει άσυλο σε κάποιο ναό κοντά σε οχυρό στα Πυρηναία Victor, 41:21:23 (Γαλατία), όταν άνθρωποι του Μαγνέντιου τον δολοφόνησαν. 

 Παραπομπές και σημειώσεις 

 Πηγές 

 Πρωτογενείς 
 Ζώσιμος, Historia Nova, Book 2 Historia Nova (αγγλικά)
 Αυρήλιος Βίκτωρ, Epitome de Caesaribus (αγγλικά)
 Ευτρόπιος, Breviarium ab urbe condita (αγγλικά)
 Δευτερογενείς 
 DiMaio, Michael, Constans I (337–350 A.D.), D.I.R.] (αγγλικά)
 Jones, A.H.M., Martindale, J.R. The Prosopography of the Later Roman Empire, Vol. I: AD260-395, Cambridge University Press, 1971 (αγγλικά)
  (αγγλικά)
 Gibbon. Edward Decline & Fall of the Roman Empire (1888) (αγγλικά)

Κατηγορία:Ρωμαίοι αυτοκράτορες
Κατηγορία:Ιλλυριοί
Κατηγορία:Δυναστεία του Κωνσταντίνου
Κατηγορία:ΛΟΑΤ πρόσωπα της Αρχαιότητας